ઉત્તરાયણનો તહેવાર નજીક આવી રહ્યો છે, ત્યારે પતંગ દોરીના વેપારીઓને ત્યાં ધમધમાટ વધી ગયો છે. જોકે ચાઇનિઝ દોરીથી જે રીતે પક્ષીઓ અને મનુષ્યો ભોગ બનતી હોય છે તેને રોકવા રાજકોટમાં પોલીસ કમિશ્નર અનુપમસિંહ ગેહલોત દ્વારા પ્રતિબંધ જાહેરનામું બહાર પડાવામાં આવ્યું છે. અને જાહેરનામુ બહાર પાડ્યા બાદ તેનો અમલ થયો કે નહીં તેના માટે ચકાસણી પણ હાથ ધરવામાં આવી છે. રાજકોટમાં પ્રદ્યુમ્નનગર પોલીસ સ્ટેશનના સ્ટાફ દ્વારા સદર બજારમાં 20 થી વધુ મોટી દુકાનોમાં ચેકીંગ હાથ ધરવામાં આવ્યું હતું. જોકે ચેકિંગમાં પ્રતિબંધિત વસ્તુ મળી ન હતી.